《秋扇和之道》
宋代·李廌

过时悲既往，适用复相先。
世事蓂生陨，人情月晦圆。
寒凉非尔适，衰歇岂余捐。
岁事待秋敛，农夫期有年。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。